Myfanwy Alexander

Sgwennwr a darlledwr o Sir Drefaldwyn yw Myfanwy Alexander (ganwyd Ionawr 1963).

Cefndir
Magwyd Myfanwy Alexander yn Sir Drefaldwyn, ac  ar ôl byw ym mhob cornel o Brydain dychwelodd i fagu chwech o ferched mewn tŷ to gwellt ger Llanfair Caereinion.

 Gyrfa lenyddol 
Fel sgwennwr a darlledwr mae wedi cyfrannu i sawl rhaglen radio a theledu, gan gynnwys nifer o raglenni comedi a dychan. Enillodd wobr Sony am y gyfres gomedi The LL Files i Radio Wales yn 1999. Hi yw hanner tîm Cymru ar y Round Britain Quiz ar Radio 4. Cyhoeddwyd ei nofel gyntaf, A Oes Heddwas? yn 2015, Pwnc Llosg yn 2016, Y Plygain Olaf yn 2017 a Mynd Fel Bom yn 2020. Cafodd A Oes Heddwas? ei chyfieithu i'r Saesneg yn haf 2017 dan y teitl Bloody Eisteddfod. Cyhoeddwyd Burning Issue cyfieithiad Saesneg o Pwnc Llosg ym Mai 2020.

 Gyrfa wleidyddol 
Mae Myfanwy Alexander yn gynghorydd annibynnol ar Gyngor Sir Powys, Cyngor Cymuned Banw a Chyngor Cymuned Llanerfyl. Mae hi wedi gwasanaethu fel dirprwy arweinydd Cyngor Sir Powys, ac fel Deiliad Portffolio Dysgu a’r Iaith Gymraeg. Bellach mae'n Ddeiliad Portffolio ar gyfer Gofal Cymdeithasol i Oedolion a'r Iaith Gymraeg.

Mae Myfanwy Alexander yn chwaer i'r gwleidydd Plaid Cymru, Helen Mary Jones.

Cyhoeddiadau
Mae Myfanwy wedi cyhoeddi nifer o gyfrolau gan gynnwys y canlynol:

A Oes Heddwas (2015) 
Pwnc Llosg (2016) 
Y Plygain Olaf (2017) 
 Mynd Fel Bom (2020)

Cyfeiriadau

Categori:Llenorion Cymraeg
Categori:Llenorion benywaidd yr 20fed ganrif o Gymru
Categori:Llenorion benywaidd yr 21ain ganrif o Gymru
Categori:Gwleidyddion yr 21ain ganrif o Gymru

Categori:Prosiect WiciLlên